Diari Oficial de la Generalitat Valenciana


Sumari del DOGV 2388, del 16-11-1994 (1994/833039)

ORDRE de 7 d'octubre de 1994, per la qual s'aprova el Pla d'Obres i Actuacions a Oliva Comarca desfavorida per limitacions específiques de Gandia (València).
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/07/(1)/dof/vci/html**

### Dades del document

Número de DOGV
:   2388

Data del DOGV
:   16-11-1994

Secció del DOGV
:   DISPOSICIONS GENERALS

Número del document
:   1994/833039


Data del document
:   07-10-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 7 d'octubre de 1994, per la qual s'aprova el Pla d'Obres i Actuacions a Oliva. Comarca desfavorida per limitacions específiques de Gandía (València). [94/7195]  
El Decret 151/1990, de 17 de setembre, del Consell de la Generalitat Valenciana, estableix que serà d'aplicació a tot el territori de la Comunitat Valenciana, atés que es troba classificada com a objectiu número 1 en el Reglament (CEE) 2.052/1988, del Consell, allò que es regula en la Llei de Reforma i Desenvolupament Agrari en matèria d'obres i millores territorials.  
Estableix, així mateix, que les obres que s'hagen d'executar es faran, preferentment, a les zones de muntanya, de regressió de població i amb limitacions específiques, i es recolliran en plans d'obres aprovats mitjançant una ordre de la Conselleria d'Agricultura, Pesca i Alimentació.  
Les zones desfavorides de la Comunitat Valenciana es van determinar per mitjà de la Directiva 86/466/CEE i van ser ampliades mitjançant les decisions del Consell 89/566/CEE i 91/465/CEE, tot això, de conformitat amb els criteris establerts pel que fa al cas per la Directiva 75/268/CEE.  
En la normativa comunitària esmentada es troba inclòs el municipi d'Oliva, que pertany a la comarca agrària de Gandía.  
La Direcció Territorial de la Conselleria a València ha elaborat un pla en el qual s'inclouen actuacions sobre la xarxa de camins, destinades a millorar-la i a pal·liar, en la mesura que puga, els danys ocasionats en la xarxa viària per les pluges torrencials que periòdicament pateix la zona.  
Examinada la proposta de pla, s'estima que les obres que s'hi preveuen són necessàries per a l'actuació de la Conselleria i contribuiran a la millora de les condicions estructurals agràries del municipi.  
Per això, i fent ús de les facultats que tinc atribuïdes,  
ORDENE:  
Article primer  
S'aprova el Pla d'Obres i Actuacions a Oliva (València), municipi que pertany a la comarca desfavorida per limitacions específiques de Gandía.  
Article segon  
D'acord amb l'article 62 de la Llei de Reforma i Desenvolupament Agrari, les obres de construcció i millora de camins rurals es classifiquen com a d'interés general, per la qual cosa se subvencionaran íntegrament.  
DISPOSICIONS FINALS  
Primera  
La Direcció General d'Estructures Agràries i Desenvolupament Rural dictarà les normes pertinents per a l'aplicació més adequada d'aquesta disposició.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 7 d'octubre de 1994  
El conseller d'Agricultura, Pesca i Alimentació,  
JOSEP MARIA COLL COMIN


Còpia Permalink ELI